钦定古今图书集成/明伦汇编/氏族典/第575卷 > 完颜九住
## 钦定古今图书集成/明伦汇编/氏族典/第575卷 > 完颜九住

按《金史九住传》：九住，宗室子，为武州刺史，唐括孛果
速为军事判官。贞祐二年十一月，大元兵取九住子
侄，抵城下，谓之曰：“苟不速降，且杀之也。”九住曰：“当以
死报国，遑恤家为。”无何，城破，力战而死，孛果速亦不
屈死焉。诏赠九住临海军节度使，加骠骑卫上将军，
孛果速建州刺史，加镇国上将军，仍令树碑，岁时致
祭。